pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-กรมทางหลวงชนบท ก่อสร้างถนนสายบ้านคูระ จังหวัดปัตตานี แล้วเสร็จ พร้อมเปิดให้สัญจรได้อย่างปลอดภัย
วันศุกร์ที่ 6 พฤษภาคม 2565
กรมทางหลวงชนบท ก่อสร้างถนนสายบ้านคูระ จังหวัดปัตตานี แล้วเสร็จ พร้อมเปิดให้สัญจรได้อย่างปลอดภัย
สนับสนุนการคมนาคมในพื้นที่ชายแดนภาคใต้เพื่อพัฒนาคุณภาพชีวิตของประชาชนอย่างยั่งยืน ตามนโยบายของรัฐมนตรีว่าการกระทรวงคมนาคม
กรมทางหลวงชนบท (ทช.) กระทรวงคมนาคม ดําเนินโครงการก่อสร้างถนนสายแยกทางหลวงแผ่นดินหมายเลข 418 - บ้านคูระ (ตอนที่ 1 และ 2) อําเภอแม่ลาน จังหวัดปัตตานี รวมระยะทาง 6.375 กิโลเมตร แล้วเสร็จสมบูรณ์ เพิ่มความปลอดภัยในการเดินทางให้กับประชาชนในพื้นที่ พร้อมสนับสนุนเส้นทางสําหรับการคมนาคมขนส่งให้มีความสะดวกรวดเร็วมากยิ่งขึ้น เพื่อนําไปสู่การพัฒนาคุณภาพชีวิตของประชาชนอย่างยั่งยืน ตามนโยบายของนายศักดิ์สยาม ชิดชอบ รัฐมนตรีว่าการกระทรวงคมนาคม ในการพัฒนาเส้นทางโครงข่ายให้เชื่อมต่ออย่างสมบูรณ์และเชื่อมโยงระบบคมนาคมจากระดับจังหวัดสู่ระดับภูมิภาค
นายอภิรัฐ ไชยวงศ์น้อย อธิบดีกรมทางหลวงชนบท เปิดเผยว่า โครงการก่อสร้างถนนสายบ้านคูระ อําเภอแม่ลาน จังหวัดปัตตานี เป็นการยกระดับเส้นทางการคมนาคมขนส่งและการเดินทางของประชาชนในพื้นที่ให้มีความสะดวกปลอดภัยมากยิ่งขึ้น เนื่องจากเส้นทางดังกล่าวนอกจากจะเชื่อมต่อระหว่างทางหลวงแผ่นดินหมายเลข 418 กับบ้านแม่ลานแล้ว ตลอดแนวเส้นทางยังมีสถานที่สําคัญในอําเภอแม่ลานตั้งอยู่ไม่ว่าจะเป็นที่ว่าการอําเภอ สถานีตํารวจ โรงพยาบาล และโรงเรียน นอกจากนี้ สามารถเดินทางเชื่อมต่อไปยังอําเภอหนองจิก จังหวัดปัตตานี ซึ่งเป็นชุมชนอุตสาหกรรมแปรรูปการเกษตร จึงมีการใช้เส้นทางสําหรับขนส่งผลผลิตและสินค้าทางการเกษตรด้วยเช่นกัน แต่เดิมเขตทางของถนนมีความคับแคบ ผิวจราจรกว้างเพียง 6 เมตร และไม่มีไหล่ทาง ส่งผลให้เกิดความไม่สะดวกต่อการสัญจรของประชาชนในพื้นที่ ทช. จึงได้ก่อสร้างถนนสายแยกทางหลวงแผ่นดินหมายเลข 418 - บ้านคูระ อําเภอแม่ลาน จังหวัดปัตตานี โดยมีจุดเริ่มต้นโครงการตอนที่ 1 บริเวณถนนด้านหน้าที่ว่าการอําเภอแม่ลาน ช่วง กม.ที่ 0+000 ไปจนถึงสี่แยกบริเวณองค์การบริหารส่วนตําบลแม่ลาน ช่วง กม. ที่ 1+250 จากนั้นเริ่มต้นตอนที่ 2 ต่อไปจนไปสิ้นสุดโครงการบริเวณมัสยิดบ้านคูระ ช่วง กม. ที่ 6+375 รวมระยะทาง 6.375 กิโลเมตร ซึ่งก่อสร้างเป็นผิวจราจรแบบพาราแอสฟัลท์ติกคอนกรีต ขนาด 2 ช่องจราจร ผิวจราจรกว้างช่องละ 3.5 เมตร ไหล่ทางกว้างข้างละ 0 - 2.5 เมตร ก่อสร้างทางเท้าบริเวณเส้นทางช่วงที่ผ่านสถานที่ราชการ รวมระยะทาง 1,000 เมตร และก่อสร้างคอนกรีตป้องกันการกัดเซาะ (Slope Protection) บริเวณเส้นทางช่วงเลียบคลอง เพื่อป้องกันกระแสน้ํากัดเซาะไหล่ทาง พร้อมติดตั้งไฟฟ้าแสงสว่างและอุปกรณ์อํานวยความปลอดภัยตลอดเส้นทาง โดยใช้งบประมาณในตอนที่ 1 จํานวน 40.5 ล้านบาท และตอนที่ 2 จํานวน 49.5 ล้านบาท ปัจจุบันโครงการดังกล่าวได้ดําเนินการก่อสร้างแล้วเสร็จพร้อมให้ประชาชนสามารถสัญจรได้แล้ว เป็นการสนับสนุนเส้นทางคมนาคมภายในจังหวัดให้มีความสะดวกปลอดภัยมากยิ่งขึ้น ส่งเสริมการพัฒนาโครงการพื้นที่ทางถนนในพื้นที่ชายแดนใต้ เพื่อนําไปสู่การยกระดับคุณภาพชีวิตของประชาชนอย่างยั่งยืน
รัฐบาลไทย-ข่าวทำเนียบรัฐบาล-โฆษกรัฐบาลลงพื้นที่เยี่ยมนำพระภิกษุสามเณรอาพาธจากโควิดที่โรงพยาบาลสงฆ์ เผยนายกฯ ห่วงใยสั่งดูแล-เร่งฉีดวัคซีนให้พระและผู้ที่เกี่ยวข้องในการทำพิธีทางศาสนา
วันพฤหัสบดีที่ 26 สิงหาคม 2564
โฆษกรัฐบาลลงพื้นที่เยี่ยมนําพระภิกษุสามเณรอาพาธจากโควิดที่โรงพยาบาลสงฆ์ เผยนายกฯ ห่วงใยสั่งดูแล-เร่งฉีดวัคซีนให้พระและผู้ที่เกี่ยวข้องในการทําพิธีทางศาสนา
โฆษกรัฐบาล ลงพื้นที่เยี่ยมนําพระภิกษุสามเณรอาพาธจากโควิดที่โรงพยาบาลสงฆ์ เผย “นายก”ห่วงใย สั่งดูแล-เร่งฉีดวัคซีนให้พระและผู้ที่เกี่ยวข้องในการทําพิธีทางศาสนา ปลื้มยอดผู้ป่วยโควิดกลับบ้านได้แซงยอดผู้ติดเชื้อติดต่อกันร่วม 10 วันแล้ว
นายธนกร วังบุญคงชนะ โฆษกประจําสํานักนายกรัฐมนตรี เปิดเผยว่า พล.อ.ประยุทธ์ จันทร์โอชา นายกรัฐมนตรี และรัฐมนตรีว่าการกระทรวงกลาโหม มีความห่วงใยพระภิกษุสามเณรที่อาพาธจากโควิด-19 เพราะต้องออกบิณฑบาต ตลอดจนประกอบพิธีทางศาสนาต่าง ๆ ให้กับผู้ป่วยโควิด-19 ที่เสียชีวิต ถือเป็นกลุ่มที่มีความเสี่ยงต่อการติดเชื้อโควิด-19 ตนจึงได้เดินทางไปเยี่ยมเพื่อให้กําลังใจพระภิกษุสามเณรที่รับการรักษาที่โรงพยาบาลสงฆ์ พร้อมทั้งช่วยดูแลการฉีดวัคซีนให้กับพระสงฆ์และผู้ที่เกี่ยวข้องในการทําพิธีทางศาสนาต่าง ๆ ให้กับผู้ป่วยโควิด-19 ที่เสียชีวิตทั่วประเทศด้วย ทั้งนี้ โรงพยาบาลสงฆ์ เป็นหนึ่งในจุดฉีดวัคซีนให้กับพระสงฆ์ทั่วประเทศ โดยพระสงฆ์สามารถเข้ามารับวัคซีนได้ อย่างไรก็ตาม วันนี้ตนและ ดร.แคทลีน มาลีนนท์ ประธานเจ้าหน้าที่บริหารไทยโซล่าร์ เอนเนอร์ยี่ จํากัด (มหาชน) พร้อมกลุ่มเพื่อนธนกร ได้จัดซื้ออาหารจากผู้ประกอบการร้านอาหารที่ได้รับผลกระทบจากโควิด-19 เพื่อถวายภัตตาหารแก่พระภิกษุสามเณรที่มารับการรักษาที่โรงพยาบาลสงฆ์ โดยมีนายไพฑูรย์ ฤกษ์นิธี รองผู้อํานวยการด้านอํานวยการ โรงพยาบาลสงฆ์ เป็นผู้รับมอบ
นายธนกร กล่าวอีกว่า สําหรับยอดผู้ติดเชื้อโควิด-19 ของไทยมีสัญญาณดีขึ้น และยอดผู้ป่วยที่รักษาหายสามารถกลับบ้านได้ ตัวเลขอยู่ที่สองหมื่นกว่ารายติดต่อกันเป็นเวลา 20 วันแล้ว ซึ่งจํานวนผู้หายป่วยกลับบ้านนั้นมากกว่าจํานวนผู้ติดเชื้อรายใหม่ติดต่อกัน 10 วันด้วย ถือเป็นข่าวดีในช่วงเวลานี้อย่างมาก โดยสถิติสูงสุดของผู้ป่วยหายกลับบ้านคือ วันที่ 14 สิงหาคม 2564 อยู่ที่ 23,672 ราย ถือเป็นความสามารถและความร่วมแรงร่วมใจของบุคลากรทางการแพทย์และทีมงานด่านหน้าในการรักษาพยาบาล ขณะเดียวกันจํานวนยอดผู้ติดเชื้อรายใหม่ที่มีแนวโน้มลดลงต่อเนื่อง แม้ว่าตัวเลขจะยังสูงอยู่ เนื่องจากไวรัสสายพันธุ์ใหม่แพร่กระจายอย่างรวดเร็ว แต่แนวโน้มค่อยๆ ลดลง จึงน่าจะเป็นสัญญาณที่ดี ว่าต่อจากนี้จะเห็นจํานวนผู้ป่วยรักษาตัวในโรงพยาบาลลดลงเรื่อย ๆ ซึ่งจะช่วยแบ่งเบาภาระของแพทย์ พยาบาล และบุคลากรที่เกี่ยวข้องได้
“วันนี้ยอดผู้ป่วยทั่วประเทศที่หายกลับบ้านสะสม (ตั้งแต่วันที่ 1 เมษายน 2564) อยู่ที่ 896,195 คน ยอดผู้ป่วยสะสมจํานวน 1,092,006 คน ซึ่งยอดผู้ที่อยู่ระหว่างรักษาลดลงเหลืออยู่ที่ 186,934 คนแล้ว อย่างไรก็ตาม ขอให้ทุกคนอดทน ยึดหลักปฏิบัติในการป้องกันอย่างเข้มงวดตามหลักสากล (Universal Prevention) และปฏิบัติตามมาตรการล็อกดาวน์ (Lockdown) อย่างเข้มข้นและต่อเนื่อง เพื่อช่วยกันลดโอกาสการติดเชื้อเพิ่ม และถือเป็นการลดความกดดันต่อแพทย์ พยาบาล บุคลากรด่านหน้าอีกด้วย ทั้งนี้ รัฐบาลรับรู้ทุกปัญหา และมีความห่วงใยพี่น้องประชาชนที่ได้รับความเดือดร้อนทุกคน ท่านนายกฯ เร่งให้ทุกฝ่ายที่เกี่ยวข้องช่วยกันคิดหามาตรการเพื่อบรรเทาความเดือดร้อน ช่วยเหลือ และแก้สถานการณ์เพื่อให้ผ่านวิกฤตนี้ไปให้ได้โดยเร็วที่สุด เพื่อที่จะก้าวไปสู่การฟื้นฟูประเทศและเศรษฐกิจหลังโควิดให้เร็วที่สุด” นายธนกร กล่าว
รัฐบาลไทย-ข่าวทำเนียบรัฐบาล-อว. มุ่งปฏิรูปอุดมศึกษา วิทยาศาสตร์ วิจัยและนวัตกรรมไทย แนะ ม.มหิดล ต้องเป็นผู้บุกเบิก สร้างอุดมศึกษาไทยก้าวไปข้างหน้า
วันจันทร์ที่ 7 มีนาคม 2565
อว. มุ่งปฏิรูปอุดมศึกษา วิทยาศาสตร์ วิจัยและนวัตกรรมไทย แนะ ม.มหิดล ต้องเป็นผู้บุกเบิก สร้างอุดมศึกษาไทยก้าวไปข้างหน้า
อว. มุ่งปฏิรูปอุดมศึกษา วิทยาศาสตร์ วิจัยและนวัตกรรมไทย แนะ ม.มหิดล ต้องเป็นผู้บุกเบิก สร้างอุดมศึกษาไทยก้าวไปข้างหน้า
วันที่ 2 มีนาคม 2565 ศ.(พิเศษ) ดร.เอนก เหล่าธรรมทัศน์ รัฐมนตรีว่าการกระทรวงการอุดมศึกษา วิทยาศาสตร์ วิจัยและนวัตกรรม (อว.) ให้เกียรติแสดงปาฐกถาเกียรติยศฯ ในหัวข้อเรื่อง "การปฏิรูปอุดมศึกษา วิทยาศาสตร์ วิจัยและนวัตกรรมไทย : ไม่มีวันหยุดยั้ง" เนื่องในโอกาสครบรอบ 53 ปี วันพระราชทานนาม และ 134 ปี มหาวิทยาลัยมหิดล ณ หอประชุมมหิดลสิทธาคาร มหาวิทยาลัยมหิดล ศาลายา
ศ.(พิเศษ) ดร.เอนก เผยว่า สิ่งที่รัฐบาลได้ทํามาใน 3-4 ปีมานี้ คือการจัดตั้งกระทรวง อว. โดยรวม 3 กระทรวงเข้าด้วยกัน คือ 1. ส่วนอุดมศึกษาของกระทรวงศึกษาธิการ 2.กระทรวงวิทยาศาสตร์และเทคโนโลยี ซึ่งมีสํานัก หน่วยงาน สถาบันวิจัย หน่วยนโยบายที่ทําเรื่องที่เกี่ยวกับวิทยาศาสตร์ทั้งปวง และ 3. สํานักงานการวิจัยแห่งชาติ (วช.)
จากการที่เข้ามาเป็นรัฐมนตรีได้ปีเศษ ได้เห็นถึงความตั้งใจในการทํางานที่ได้รับมอบหมายให้ลุล่วงอย่างขยันขันแข็ง ไม่กี่เดือนมานี้เรามีอะไรที่น่าชื่นใจมาก มีอะไรที่ทําได้สําเร็จออกมาอย่างมาก และเป็นการปฏิรูปครั้งใหญ่ ต่อไปนี้กระแสการปฏิรูปได้เกิดขึ้นแล้ว อยากให้ผู้บริหารทุกท่านคิดเรื่องโอกาส ลู่ทางใหม่ให้มาก โดยเฉพาะลู่ทางจากการปฏิรูป ทางด้าน อว. ได้ริเริ่มการปฏิรูปการอุดมศึกษา วิทยาศาสตร์ วิจัยและนวัตกรรมอย่างจริงจัง มั่นใจว่าไม่มีอะไรมาหยุดยั้งได้
รัฐบาลไทย-ข่าวทำเนียบรัฐบาล-ผู้ช่วยรัฐมนตรีประจำกระทรวงดิจิทัลเพื่อเศรษฐกิจและสังคม ร่วมพิธีเปิดการประชุมรัฐมนตรีอาเซียนด้านความมั่นคงปลอดภัยไซเบอร์ ครั้งที่ 6 ผ่านระบบการประชุมทางไกล
วันพฤหัสบดีที่ 7 ตุลาคม 2564
ผู้ช่วยรัฐมนตรีประจํากระทรวงดิจิทัลเพื่อเศรษฐกิจและสังคม ร่วมพิธีเปิดการประชุมรัฐมนตรีอาเซียนด้านความมั่นคงปลอดภัยไซเบอร์ ครั้งที่ 6 ผ่านระบบการประชุมทางไกล
ผู้ช่วยรัฐมนตรีประจํากระทรวงดิจิทัลเพื่อเศรษฐกิจและสังคม ร่วมพิธีเปิดการประชุมรัฐมนตรีอาเซียนด้านความมั่นคงปลอดภัยไซเบอร์ ครั้งที่ 6 ผ่านระบบการประชุมทางไกล
เมื่อวันที่6ตุลาคม2564นายเนวินธุ์ช่อชัยทิพฐ์ผู้ช่วยรัฐมนตรีประจํากระทรวงดิจิทัลเพื่อเศรษฐกิจและสังคมได้เข้าร่วมพิธีเปิดการประชุมรัฐมนตรีอาเซียนด้านความมั่นคงปลอดภัยไซเบอร์ครั้งที่6 (The 6th ASEAN Ministerial Conference on Cybersecurity: AMCC)ผ่านระบบการประชุมทางไกลณห้องประชุมMDES 2ชั้น9กระทรวงดิจิทัลเพื่อเศรษฐกิจและสังคม ที่ประชุมร่วมหารือเกี่ยวกับแนวทางในการส่งเสริมความร่วมมือเพื่อป้องกันรับมือและลดความเสี่ยงจากภัยคุกคามทางไซเบอร์ในภูมิภาคอาเซียนจัดขึ้นเป็นประจําทุกปีโดยครั้งนี้H.E. Mrs. Josephine Teoรัฐมนตรีว่าการกระทรวงการสื่อสารและสารสนเทศของสาธารณรัฐสิงคโปร์ทําหน้าที่เป็นประธานการประชุมฯ
สําหรับการประชุมAMCCครั้งที่6ผู้แทนระดับรัฐมนตรีของประเทศสมาชิกอาเซียนได้ร่วมแสดงวิสัยทัศน์ในการขับเคลื่อนความร่วมมือด้านความมั่นคงปลอดภัยไซเบอร์ในอาเซียนการรับมือจากความท้าทายจากสภาวะการแพร่ระบาดของโรคโควิด- 19และแสดงความพร้อมในการสนับสนุนการดําเนินงานความร่วมมือด้านความมั่นคงปลอดภัยทางไซเบอร์โดยเฉพาะการจัดทํายุทธศาสตร์ความร่วมมือด้านความมั่นคงปลอดภัยไซเบอร์ของอาเซียนปีค.ศ. 2021 - 2025การจัดตั้งกลไกการประสานงานความร่วมมือระหว่างศูนย์ประสานการรักษาความมั่นคงปลอดภัยระบบคอมพิวเตอร์(CERT)การพัฒนาตารางข้อริเริ่มในการดําเนินการตามแผนปฏิบัติการระดับภูมิภาคด้านบรรทัดฐานความรับผิดชอบบนโลกไซเบอร์นอกจากนี้ผู้แทนรัฐมนตรีจากประเทศสมาชิกอาเซียนได้ร่วมแสดงความยินดีกับการเปิดตัวอาคารใหม่ของศูนย์พัฒนาบุคลากรไซเบอร์ของสิงคโปร์(ASEAN - Singapore Cybersecurity Centre of Excellence: ASCCE)เพื่อรองรับความต้องการในการพัฒนาศักยภาพและทักษะด้านความมั่นคงปลอดภัยทางไซเบอร์ให้กับบุคลากรในภูมิภาคอาเซียนต่อไป
*************
รัฐบาลไทย-ข่าวทำเนียบรัฐบาล-ครม. อนุมัติ 1.45 หมื่นล้าน จ่ายค่าตอบแทน - ค่าเสี่ยงภัยโควิดให้บุคลากรการแพทย์และสาธารณสุข
วันศุกร์ที่ 5 สิงหาคม 2565
ครม. อนุมัติ 1.45 หมื่นล้าน จ่ายค่าตอบแทน - ค่าเสี่ยงภัยโควิดให้บุคลากรการแพทย์และสาธารณสุข
.....
ที่ประชุม ครม. (2 ส.ค. 65) เห็นชอบในหลักการ 6 โครงการด้านการจ่ายค่าตอบแทนให้บุคลากรทางการแพทย์และสาธารณสุข ตามภารกิจที่เพิ่มขึ้นจากสถานการณ์โรคโควิด-19 กรอบวงเงินรวม 14,510.3059 ล้านบาท พร้อมมอบหมายให้กระทรวงสาธารณสุขปรับกรอบวงเงินโครงการฯ ให้เป็นค่าใช้จ่ายที่เกิดขึ้นจริงจนถึงเดือน มิ.ย. 65 (ตามหลักเกณฑ์และระเบียบที่เกี่ยวข้อง) รวมถึงปรับแผนการดําเนินงาน - การเบิกจ่ายให้สอดคล้องกับการปฏิบัติงาน ดังนี้
1.โครงการแก้ไขปัญหาโรคติดต่ออุบัติใหม่กรณีโรคโควิด-19 ของกองสาธารณสุขฉุกเฉิน
2.โครงการค่าตอบแทนบุคลากรนอกเหนือภารกิจปกติ ของสํานักงานปลัดกระทรวงสาธารณสุข
3.โครงการค่าใช้จ่ายในการบรรเทา แก้ไขปัญหา และเยียวยาผู้ที่ได้รับผลกระทบจากการระบาดของโรคโควิด-19 ของกรมการแพทย์
4.โครงการจ่ายค่าตอบแทนการเสี่ยงภัยในการปฏิบัติงานบริการรองรับผู้ป่วยโควิด-19 ของกรมวิทยาศาสตร์การแพทย์
5.โครงการจ่ายค่าตอบแทนการเสี่ยงภัยในการปฏิบัติงานบริการรองรับผู้ป่วยโควิด-19 ของกรมสุขภาพจิต
6.โครงการสนับสนุนการจัดบริหารทางการแพทย์และสาธารณสุข รองรับการแพร่ระบาดของโรคโควิด-19 ของกรมอนามัย
#ไทยคู่ฟ้า#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-รองปลัดฯ วรวรรณ เป็นประธานการประชุม ติดตามความก้าวหน้าการติดตั้งถังดักไขมัน และระบบบําบัดนํ้าเสียชุมชน แบบ Onsite ระหว่าง กระทรวงอุตสาหกรรม ร่วมกับ SCG กรุงเทพมหานคร
วันจันทร์ที่ 13 มิถุนายน 2565
รองปลัดฯ วรวรรณ เป็นประธานการประชุม ติดตามความก้าวหน้าการติดตั้งถังดักไขมัน และระบบบําบัดนํ้าเสียชุมชน แบบ Onsite ระหว่าง กระทรวงอุตสาหกรรม ร่วมกับ SCG กรุงเทพมหานคร
รองปลัดฯ วรวรรณ เป็นประธานการประชุม ติดตามความก้าวหน้าการติดตั้งถังดักไขมันและระบบบําบัดนํ้าเสียชุมชนแบบ Onsite ระหว่าง กระทรวงอุตสาหกรรม ร่วมกับ SCG กรุงเทพมหานคร
วันนี้ (13 มิถุนายน 2565) เวลา 13.30 – 14.45 น. นางวรวรรณ ชิตอรุณ รองปลัดกระทรวงอุตสาหกรรม เป็นประธานการประชุม ติดตามความก้าวหน้าการติดตั้งถังดักไขมันและระบบบําบัดนํ้าเสียชุมชนแบบ Onsite ระหว่าง กระทรวงอุตสาหกรรม ร่วมกับ บริษัทปูนซิเมนต์ไทย จํากัด (มหาชน) หรือ SCG และ กรุงเทพมหานคร ครั้งที่ 2/2565 โดยที่ประชุมรายงานผลการลงพื้นที่หาจุดติดตั้งระบบบําบัดนํ้าเสียชุมชนแบบ Onsite ณ ศูนย์พัฒนาเด็กเล็กก่อนวัยเรียน มัสยิดกมาลุลอิสลาม เขตคลองสามวา กรุงเทพฯ รวมถึงผลการติดตั้งถังดักไขมันที่ได้รับการสนับสนุน จํานวน 1,500 ใบของ กทม. โดย สํานักสิ่งแวดล้อม และพิจารณาแผนปฏิบัติการฯ กําหนดแล้วเสร็จภายในเดือนกรกฎาคม 2565 เพื่อเฉลิมพระเกียรติฯ พระบาทสมเด็จพระเจ้าอยู่หัว รัชกาลที่ 10 โดยมี นายทาวัน ทวีถาวรสวัสดิ์ ผู้ช่วยปลัดกระทรวงอุตสาหกรรมรักษาราชการในตําแหน่งผู้ตรวจราชการกระทรวงอุตสาหกรรม นายพรยศ กลั่นกรอง รองอธิบดีกรมโรงงานอุตสาหกรรม นางสาวศิริลักษณ์ ลีระศิริ ผอ.ส่วนปฏิบัติการจัดการคุณภาพน้ํา นายธนัฐจ์กร ภิรัฐพงศธนาการ ผู้ช่วยผู้อํานวยการเขตคลองสามวา เข้าร่วมหารือ ณ ห้องประชุมชุณหะวัณ ชั้น 3 อาคารสํานักงานปลัดกระทรวงอุตสาหกรรม
รัฐบาลไทย-ข่าวทำเนียบรัฐบาล-PM hands down policy to promote Thailand as world sports destination
วันศุกร์ที่ 7 มกราคม 2565
PM hands down policy to promote Thailand as world sports destination
PM hands down policy to promote Thailand as world sports destination
December 7, 2022,Government Spokesperson Thanakorn Wangboonkongchana disclosed that Prime Minister and Defense Minister Gen. Prayut Chan-o-chahanded down a policy to promote “Soft power”through sports to build upontourism promotion. Focus will be made to promote Thailand as world sports destination.
Thailand,throughMinistry of Tourism and Sports,is scheduled tohost Water Jet World Grand Prix (WGP)#1during January 12-16, 2022 in Pattaya, Chonburi. Thejet ski competitionwill be participated by the highest number of athletes since 2018, and is part of theWGP#1World Series2021-2022. The event will be broadcasted in 90 countries across the globe.
According to the Government Spokesperson,promotion of soft power and sports industryisthe Government’simportantpolicytoincrease economic value. The aim is to push forward Thailand to become theworldsports destinationunder the strictest COVID-19 preventive measure.
รัฐบาลไทย-ข่าวทำเนียบรัฐบาล-โฆษกรัฐบาลเผย นายกฯ ร่วมยินดี "บาส-ปอป้อ" คว้าแชมป์คู่ผสมศึกแบดมินตัน Singapore Open 2022 พร้อมชื่นชมทีม “ช้างศึกไทย” ขึ้นบิลบอร์ดไทม์สแควร์
วันจันทร์ที่ 18 กรกฎาคม 2565
โฆษกรัฐบาลเผย นายกฯ ร่วมยินดี "บาส-ปอป้อ" คว้าแชมป์คู่ผสมศึกแบดมินตัน Singapore Open 2022 พร้อมชื่นชมทีม “ช้างศึกไทย” ขึ้นบิลบอร์ดไทม์สแควร์
โฆษกรัฐบาลเผย นายกฯ ร่วมยินดี "บาส-ปอป้อ" คว้าแชมป์คู่ผสมศึกแบดมินตัน Singapore Open 2022 พร้อมชื่นชมทีม “ช้างศึกไทย” ขึ้นบิลบอร์ดไทม์สแควร์
วันนี้ (18 กรกฎาคม 2565) นายธนกร วังบุญคงชนะ โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ยินดีที่ “บาส-ปอป้อ” นักกีฬาแบดมินตันคู่ผสมทีมชาติไทยดีกรีมือ 2 ของโลก สามารถคว้าชัยชนะจากการแข่งขันแบดมินตัน สิงคโปร์โอเพ่น 2022 ได้สําเร็จ สร้างชื่อเสียงให้กับตัวนักกีฬาและประเทศไทย พร้อมร่วมส่งแรงเชียร์ทีม “ช้างศึกไทย” หลังขึ้นบิลบอร์ดใจกลางย่านธุรกิจโลก “ไทม์สแควร์”
โฆษกประจําสํานักนายกรัฐมนตรี กล่าวว่า จากการแข่งขันแบดมินตัน สิงคโปร์โอเพ่น 2022 (Singapore Open 2022) ทัวร์นาเมนต์ระดับเวิลด์ทัวร์ซูเปอร์ 500 (HSBC BWF World Tour Super 500) ณ ประเทศสิงคโปร์ ในรอบชิงชนะเลิศเมื่อวันที่ 17 กรกฎาคม 2565 ที่ผ่านมา นักกีฬาแบตมินตันคู่ผสมทีมชาติไทย “บาส” เดชาพล พัววรานุเคราะห์ และ “ปอป้อ” ทรัพย์สิรี แต้รัตนชัย ทําฟอร์มยอดเยี่ยม เอาชนะ “หวัง ยี่ ลู่-หวง ตง ปิง” คู่ผสมเจ้าของเหรียญทองโอลิมปิก 2020 และเป็นมือ 4 ของโลกจากประเทศจีนไป 2-1 เกม คือ 23-21, 19-21 และ 21-14 คว้าแชมป์คู่ผสมสิงคโปร์โอเพ่น 2022 ได้สําเร็จ ทั้งนี้ บาส-ปอป้อจะเดินทางไปแข่งขันที่ประเทศญี่ปุ่น ระหว่างวันที่ 22-28 สิงหาคมต่อไป
พร้อมกันนี้ นายธนกรฯ กล่าวเพิ่มเติมว่า เมื่อวันที่ 17 กรกฎาคม 2565 ที่ผ่านมา นักกีฬาฟุตบอลทีมชาติไทย ได้ขึ้นป้ายบิลบอร์ดย่าน “ไทม์สแควร์ (Times Square)” ใจกลางมหานครนิวยอร์ก ประเทศสหรัฐอเมริกา ซึ่งปรากฏภาพนักเตะชุดปัจจุบัน พร้อมโลโก้และข้อความ “We are Changsuek” ถือเป็นโอกาสในการสร้างการรับรู้แก่ชาวต่างชาติและนําเสนอภาพลักษณ์ฟุตบอลไทยในระดับสากล โดย "ช้างศึก" ทีมชาติไทยชุดใหญ่ กําลังจะมีทัวร์นาเมนต์สําคัญ คือ ฟุตบอลชิงถ้วยพระราชทาน "คิงส์ คัพ" ครั้งที่ 48 ระหว่างวันที่ 19-27 กันยายน 2565 และ ฟุตบอลชิงแชมป์อาเซียน 2022 ช่วงปลายปีนี้
“นายกรัฐมนตรีชื่นชมนักกีฬาไทยทุกคน ที่ฝึกฝนอย่างหนัก และมีวินัย ฝ่าฟันทุกอุปสรรค จนสามารถบรรลุเป้าหมายการเป็นแชมป์ได้อย่างน่าภาคภูมิใจ พร้อมขอบคุณหน่วยงานที่เกี่ยวข้องในการร่วมผลักดันนักกีฬาจนประสบความสําเร็จเป็นรูปธรรม โดยนายกฯ เชื่อมั่นในศักยภาพบุคลากรและมาตรฐานกีฬาไทยเสมอมา เน้นย้ําทุกฝ่ายร่วมปรับปรุงและพัฒนาข้อบกพร่อง สร้างความเข้มแข็งแก่วงการกีฬาไทย เชื่อมั่นว่า ประชาชนไทยทุกคนพร้อมสนับสนุน ให้กําลังใจ โดยขอให้นักกีฬาไทยทุกคนเชื่อมั่นในตนเอง และมุ่งมั่นฝึกฝน เพื่อชื่อเสียงของประเทศไทยต่อไป” นายธนกรฯ กล่าว
รัฐบาลไทย-ข่าวทำเนียบรัฐบาล-ธพส. ล้ำ ใช้หุ่นยนต์ “น้องปกป้อง” เฝ้าระวังโควิด-19 พร้อมลงพื้นที่จัดระเบียบร้านค้าภายในอาคาร B
วันศุกร์ที่ 29 ตุลาคม 2564
ธพส. ล้ํา ใช้หุ่นยนต์ “น้องปกป้อง” เฝ้าระวังโควิด-19 พร้อมลงพื้นที่จัดระเบียบร้านค้าภายในอาคาร B
ธพส.ผู้บริหารศูนย์ราชการเฉลิมพระเกียรติ ๘๐ พรรษา ๕ ธันวาคม ๒๕๕๐ ใช้นวัตกรรมล้ําหน้านําหุ่นยนต์ “น้องปกป้อง” มาตรวจจับผู้ที่ไม่สวมหน้ากากอนามัยและตรวจวัดอุณหภูมิ เพื่อเฝ้าระวังการแพร่กระจายเชื้อไวรัสโคโรนา 2019 ภายในศูนย์ราชการเฉลิมพระเกียรติฯ แจ้งวัฒนะ
ธพส. ได้นําหุ่นยนต์สําหรับตรวจจับ และเฝ้าระวังการแพร่กระจายเชื้อไวรัสโควิด-19 ชื่อว่า “น้องปกป้อง” ที่ได้รับการยอมรับจากบริษัทชั้นนําทั่วโลก จํานวน 2 ตัว ซึ่งกลไกการทํางานของหุ่นยนต์ตัวนี้จะมีกล้องคอยตรวจจับและสแกนใบหน้าโดยอาศัยระบบปฏิบัติการ AI เป็นตัวสแกนเพื่อวัดอุณหภูมิและตรวจจับผู้ที่ไม่สวมหน้ากากอนามัย รวมถึงผู้ที่สวมหน้ากากอนามัยไม่ถูกต้องภายในรัศมี 5 เมตร และยังสามารถหยุดหรือหลบหลีกสิ่งกีดขวางได้เอง ทั้งนี้หากพบผู้ที่ไม่สวมหน้ากากอนามัยจะทําการแจ้งเตือนด้วยเสียงผ่านลําโพงของหุ่นยนต์ได้ทั้งภาษาไทยและภาษาอังกฤษ
นอกจากการนําหุ่นยนต์มาตรวจและเฝ้าระวังการแพร่กระจายเชื้อไวรัสโควิด-19 แล้ว ธพส. ยังได้นําหุ่นยนต์ “น้องปกป้อง” มาประยุกต์ใช้ในการตรวจจับควันไฟ ก๊าซพิษ และค่าฝุ่น PM 2.5 ภายในศูนย์ราชการเฉลิมพระเกียรติฯ แจ้งวัฒนะ อีกด้วย
สําหรับชื่อหุ่นยนต์ “น้องปกป้อง” ธพส. ได้มาจากการจัดกิจกรรมประกวดตั้งชื่อหุ่นยนต์ตรวจจับผู้ที่ไม่สวมหน้ากากอนามัยผ่านเพจเฟซบุ๊ก Government Complex ศูนย์ราชการฯ แจ้งวัฒนะ โดยมีผู้เข้าร่วมกิจกรรมเป็นจํานวนมาก สําหรับชื่อ “น้องปกป้อง” นั้น ผู้ตั้งชื่อได้ให้เหตุผลของการตั้งชื่อว่า “คอยดูแลและห่วงใยเพื่อน ๆ อยู่ร่วมอาคาร ให้ปลอดภัย”
ในการนี้ ดร.นาฬิกอติภัค แสงสนิท กรรมการผู้จัดการ บริษัท ธนารักษ์พัฒนาสินทรัพย์ จํากัด เปิดเผยว่า ได้ลงพื้นที่บริเวณชั้น 1 อาคารรัฐประศาสนภักดี (อาคาร B) เพื่อสํารวจและเตรียมความพร้อมในการจัดระเบียบการจัดสรรพื้นที่มิลเลี่ยนมอลล์ (Million Mall) และร้อยร้านมาร์เช่ ให้เกิดความเหมาะสมและสอดคล้องกับความต้องการใช้พื้นที่ของผู้เช่าทั้งภาครัฐและเอกชน เพื่อให้เกิดประโยชน์สูงสุดแก่ผู้ปฏิบัติงานและผู้ใช้บริการภายในอาคาร B ภายหลังสถานการณ์การแพร่ระบาดของโควิด-19 เริ่มคลี่คลาย (Post COVID-19)
รัฐบาลไทย-ข่าวทำเนียบรัฐบาล-ผลการปราบปรามผู้กระทำผิดกฎหมายสรรพสามิต ประจำปีงบประมาณ พ.ศ. 2565 ระหว่างวันที่ 1 – 7 ตุลาคม 2564
วันศุกร์ที่ 8 ตุลาคม 2564
ผลการปราบปรามผู้กระทําผิดกฎหมายสรรพสามิต ประจําปีงบประมาณ พ.ศ. 2565 ระหว่างวันที่ 1 – 7 ตุลาคม 2564
ผลการปราบปรามผู้กระทําผิดกฎหมายสรรพสามิต ประจําปีงบประมาณ พ.ศ. 2565 ระหว่างวันที่ 1 – 7 ตุลาคม 2564 พบการกระทําผิด จํานวน 472 คดี คิดเป็นเงินค่าปรับ 11.26 ล้านบาท
นายณัฐกร อุเทนสุต ที่ปรึกษาด้านพัฒนาระบบควบคุมทางสรรพสามิต ในฐานะโฆษกกรมสรรพสามิต เปิดเผยว่า ได้ดําเนินงานตามมาตรการเชิงรุกในการป้องกันและปราบปรามผู้กระทําผิดกฎหมายสรรพสามิตตามพระราชบัญญัติภาษีสรรพสามิต พ.ศ. 2560 และจูงใจผู้ที่อยู่นอกระบบให้เข้ามาสู่ระบบภาษี ซึ่งที่ผ่านมา กรมสรรพสามิตได้จัดทําแผนเฉพาะกิจปราบปรามผู้กระทําผิดกฎหมายสรรพสามิตโดยระดมกําลังเจ้าหน้าที่ชุดเฉพาะกิจจากสํานักตรวจสอบ ป้องกันและปราบปราม และเจ้าหน้าที่สรรพสามิต พื้นที่ทั่วประเทศพร้อมสนธิกําลังกับหน่วยงานที่เกี่ยวข้องร่วมกันตรวจสอบและปราบปรามการกระทําผิดกฎหมายสรรพสามิตตามพื้นที่เป้าหมายที่คาดว่าอาจมีการกระทําผิด เพื่อสร้างความเป็นธรรม โปร่งใส และ ความมั่นใจให้แก่ผู้ประกอบการที่เสียภาษีโดยสุจริต และเพื่อเป็นมาตรการเสริมทางอ้อมในการดูแลสุขภาพของผู้บริโภคให้บริโภคสินค้าที่ปลอดภัยและได้มาตรฐาน
สําหรับผลการปราบปรามผู้กระทําผิดกฎหมายสรรพสามิตทั่วประเทศ ปีงบประมาณ 2565 (ระหว่างวันที่ 1 – 7 ตุลาคม 2564) พบว่ามีการกระทําผิด จํานวน 472 คดี คิดเป็นเงินค่าปรับ 11.26 ล้านบาท โดยแยกเป็น สุรา จํานวน 232 คดี ค่าปรับ 2.29 ล้านบาท ยาสูบ จํานวน 161 คดี ค่าปรับ 5.32 ล้านบาท ไพ่ จํานวน 7 คดี ค่าปรับ 0.14 ล้านบาท น้ํามันและผลิตภัณฑ์น้ํามัน จํานวน 10 คดี ค่าปรับ 1.27 ล้านบาท น้ําหอม จํานวน 7 คดี ค่าปรับ 0.46 ล้านบาท รถจักรยานยนต์ จํานวน 41 คดี ค่าปรับ 0.95 ล้านบาท และสินค้าอื่น ๆ จํานวน 14 คดี ค่าปรับ 0.83 ล้านบาท โดยมีของกลางแยกเป็นน้ําสุรา จํานวน 1,080.960 ลิตร ยาสูบ จํานวน 10,492 ซอง ไพ่ จํานวน 556 สํารับ น้ํามันและผลิตภัณฑ์น้ํามัน จํานวน 32,070.000 ลิตร น้ําหอม จํานวน 12,159 ขวด รถจักรยานยนต์ จํานวน 46 คัน
“หากประชาชนท่านใดทราบเบาะแสการกระทําความผิดเกี่ยวกับสินค้าที่ต้องเสียภาษีสรรพสามิตสามารถแจ้งโดยตรงได้ที่กรมสรรพสามิต หรือสํานักงานสรรพสามิตพื้นที่ทุกแห่งทั่วประเทศ หรือ Call center 1713 ได้ตลอด 24 ชั่วโมง หรือที่ www.excise.go.th ซึ่งกรมสรรพสามิตจะปกปิดข้อมูลของผู้แจ้งเบาะแสเป็นความลับ”
ฝ่ายประชาสัมพันธ์ สํานักงานเลขานุการกรม กรมสรรพสามิต
โทร/โทรสาร 0 2241 4778
https://webdev.excise.go.th/act2560/suppress-news/37-2564/706-2565-1-7-2564-50
รัฐบาลไทย-ข่าวทำเนียบรัฐบาล-กสร. เข้าตรวจสอบกรณีศูนย์การค้าฯดัง จ.เชียงใหม่ปิดกระทันหัน พบยังไม่มีการเลิกจ้าง ลูกจ้างยังคงทำงาน และได้รับค่าจ้างตามปกติ
วันเสาร์ที่ 7 พฤษภาคม 2565
กสร. เข้าตรวจสอบกรณีศูนย์การค้าฯดัง จ.เชียงใหม่ปิดกระทันหัน พบยังไม่มีการเลิกจ้าง ลูกจ้างยังคงทํางาน และได้รับค่าจ้างตามปกติ
กรมสวัสดิการและคุ้มครองแรงงานเข้าตรวจสอบกรณีศูนย์การค้า พรอมเมนาดา เชียงใหม่ปิดตัวกระทันหัน พบเกิดปัญหาการงดจ่ายกระแสไฟฟ้าเนื่องจากศูนย์การค้าฯมียอดชําระค่าไฟฟ้าคงค้างอยู่ ศูนย์การค้าฯยังไม่มีการเลิกจ้างลูกจ้าง ลูกจ้างยังคงทํางานและได้รับค่าจ้างตามปกติ
นายนิยม สองแก้ว อธิบดีกรมสวัสดิการและคุ้มครองแรงงาน เปิดเผยถึงกรณีศูนย์การค้า พรอมเมนาดา จังหวัดเชียงใหม่ประกาศปิดกิจการชั่วคราว เมื่อวันที่ 5 พฤษภาคมที่ผ่านมา รัฐมนตรีว่าการกระทรวงแรงงาน
นายสุชาติ ชมกลิ่นได้สั่งการให้กรมสวัสดิการและคุ้มครองแรงงาน (กสร.) เข้าให้การช่วยเหลือนายจ้าง และลูกจ้างที่ได้รับผลกระทบจากการปิดตัวของศูนย์การค้า กรมฯจึงได้ส่งพนักงานตรวจแรงงาน สํานักงานสวัสดิการและคุ้มครองแรงงานจังหวัดเชียงใหม่ ร่วมกับหน่วยงานในสังกัดกระทรวงแรงงาน เข้าตรวจสอบหาข้อเท็จจริงทันที โดยได้รับข้อมูลเบื้องต้นจาก นายโจเวลเพร์ท ลิมาลิมา กรรมการผู้มีอํานาจกระทําแทนของบริษัทอีซีซี เชียงใหม่ โครงการ 1 จํากัด ผู้บริหารศูนย์การค้าฯ ว่า บริษัทฯปิดศูนย์การค้าฯ กะทันหัน เนื่องมาจากปัญหาการงดจ่ายกระแสไฟฟ้า ซึ่งบริษัทฯ ได้ใช้ความพยายามที่จะชําระค่าไฟฟ้าอย่างเต็มกําลังความสามารถ และมีหนังสือแจ้งการไฟฟ้าขอชําระค่าไฟฟ้าที่
คงค้างทั้งหมดภายใน 45 วัน แต่ไม่ได้รับการอนุมัติ โดยบริษัทฯกําลังดําเนินการแก้ไขปัญหาอย่างเร่งด่วน
และเชื่อว่าจะสามารถคลี่คลายสถานการณ์นี้ได้ในระยะเวลาอันสั้น โดยขณะนี้ยังไม่ได้รับการร้องเรียนใดๆจากลูกจ้าง เนื่องจากทางบริษัทฯยังไม่มีการเลิกจ้างลูกจ้าง และให้ทํางานตามปกติ โดยมีบางส่วนทํางานที่บ้าน (Work from home) และย้ายไปทํางานสาขาอื่น ซึ่งทางบริษัทฯยังจ่ายค่าจ้างตามปกติให้แก่ลูกจ้าง ทั้งนี้ กรมฯได้ชี้แจงข้อกฎหมายที่เกี่ยวข้อง ตลอดจนแนวทางการให้ความช่วยเหลือให้กับทางบริษัทฯที่บริหารศูนย์การค้า และขอให้ทางบริษัทฯนัดหมายร้านค้าต่างๆ เพื่อชี้แจงข้อกฎหมายต่างๆ ให้รับทราบต่อไป
นายนิยม สองแก้ว อธิบดี กสร. กล่าวเพิ่มเติมว่า กรมฯจะติดตามสถานการณ์การจ้างงานของศูนย์การค้าฯแห่งนี้อย่างใกล้ชิด หากลูกจ้างที่ได้รับผลกระทบจากกรณีดังกล่าว ได้รับความเดือดร้อน ไม่ได้รับค่าจ้าง ถูกเลิกจ้างโดยไม่ได้รับค่าชดเชย ต้องการได้รับการช่วยเหลือ หรือต้องการคําปรึกษาสามารถติดต่อได้ที่สํานักงานสวัสดิการและคุ้มครองแรงงานจังหวัดเชียงใหม่ หมายเลขโทรศัพท์ 0 5389 0472 - 3 หรือโทรสายด่วน 1506 กด 3 หรือ 1546
รัฐบาลไทย-ข่าวทำเนียบรัฐบาล-“ชัยวุฒิ”ลงพื้นที่หนองคาย เผยนายกฯ กำชับโครงการพัฒนาขนส่งระบบราง หนุนการค้าชายแดนไทย-สปป.ลาว
วันอาทิตย์ที่ 8 พฤษภาคม 2565
“ชัยวุฒิ”ลงพื้นที่หนองคาย เผยนายกฯ กําชับโครงการพัฒนาขนส่งระบบราง หนุนการค้าชายแดนไทย-สปป.ลาว
“ชัยวุฒิ”ลงพื้นที่หนองคาย เผยนายกฯ กําชับโครงการพัฒนาขนส่งระบบราง หนุนการค้าชายแดนไทย-สปป.ลาว
นายชัยวุฒิธนาคมานุสรณ์รัฐมนตรีว่าการกระทรวงดิจิทัลเพื่อเศรษฐกิจเเละสังคม(ดีอีเอส)เปิดเผยระหว่าง ลงพื้นที่ตลาดท่าเสด็จจังหวัดหนองคายเพื่อติดตามความคืบหน้าของโครงการพัฒนาจังหวัดหนองคาย ตามที่ท่านนายกให้ความสําคัญมากในเรื่องการพัฒนาโครงสร้างพื้นฐานถนนหนทางทั้งขนส่งระบบรางโดยเฉพาะจุดที่มีการเชื่อมต่อกับสปป.ลาวรัฐบาลต้องการเน้นการค้าชายแดนให้กลับมาให้คึกคักเหมือนเดิมซึ่งวันนี้เราก็ติดตามอยู่ว่าทางฝั่งสปป.ลาวน่าจะมีการเปิดประเทศให้มีการเดินทางระหว่างคนไทยกับคนลาวอย่างสะดวกสบายกลับมาค้าขายชายแดนให้ดีเหมือนเดิมเรื่องนี้ท่านนายกเป็นห่วงและติดตามเรื่องนี้มาโดยตลอด
ส่วนงานของกระทรวงดิจิทัลฯมุ่งเน้นการส่งเสริมให้ประชาชนได้เข้าถึงอินเทอร์เน็ตในทุกพื้นที่ทุกหมู่บ้านทุกชุมชนในจังหวัดหนองคายก็ถือว่าประสบความสําเร็จประชาชนก็มาใช้บริการผ่านฟรีWi-Fiทุกพื้นที่ก็เข้าถึงอินเทอร์เน็ตได้เกือบ100เปอร์เซ็นต์แล้วที่สําคัญวันนี้เราก็มารับฟังความคิดเห็นของผู้นําท้องถิ่นท่านนายกอบจ.ท่านนายกเทศบาลเมืองหนองคายรวมถึงผู้สมัครส.ส.ของพรรคพลังประชารัฐซึ่งก็มาช่วยกันทํางานช่วยกันคุยกันว่าเราจะพัฒนาจังหวัดหนองคายให้เจริญก้าวหน้าได้อย่างไรซึ่งรัฐบาลยินดีสนับสนุนงบประมาณให้ตรงความต้องการของพี่น้องประชาชนอย่างเต็มที่อยู่แล้ว
ตอนนี้เราก็มีโครงการพัฒนาเเหล่งน้ําห้วยหลวง อ.โพนพิสัย เพื่อที่จะให้ชาวโพนพิสัยรวมไปถึงชาวอุดรธานีมีแหล่งน้ําที่เพียงพอในการทําการเกษตรรวมถึงการป้องกันน้ําท่วมด้วยซึ่งทั้งหมดนี้คือความตั้งใจของรัฐบาล ซึ่งท่านนายกรัฐมนตรีต้องการพัฒนาระบบชลประทานอย่างครบวงจรเพราะถือว่าเป็นหัวใจสําคัญของการช่วยพี่น้องประชาชนในพื้นที่นี้ภาคอีสานพร้อมกันนี้ในระหว่างลงพื้นที่ได้มีนายมนต์สิทธิ์ไพศาลธนวัฒน์ผู้ว่าราชการจังหวัดหนองคายและว่าที่ผู้สมัครสส.หนองคายพรรคพลังประชารัฐ ให้การต้อนรับ
*************
รัฐบาลไทย-ข่าวทำเนียบรัฐบาล-"ระดมกำลัง ส่งพลังใจ…มอบเครื่องมือแพทย์ อุปกรณ์ที่จำเป็น ช่วยผู้ป่วยโควิด-19"
วันอังคารที่ 10 สิงหาคม 2564
"ระดมกําลัง ส่งพลังใจ...มอบเครื่องมือแพทย์ อุปกรณ์ที่จําเป็น ช่วยผู้ป่วยโควิด-19"
พลเอก ณัฐ อินทรเจริญ ปลัดกระทรวงกลาโหม เป็นประธานในกิจกรรมการมอบอุปกรณ์ทางการแพทย์ และสิ่งของจําเป็นให้กับเจ้าหน้าที่และผู้ป่วย ณ ศูนย์พักคอยเพื่อส่งต่อ เขตพระนคร กรุงเทพฯ
เพื่อช่วยเหลือประชาชนที่ได้รับผลกระทบจากสถานการณ์การแพร่ระบาดของโรคติดเชื้อไวรัสโควิด 19 ในพื้นที่และชุมชนต่างๆ ในกรุงเทพมหานคร ได้แก่ สถานีกาชาด 3 สุขุมาลอนามัย ศูนย์บริการสาธารณสุข 3 สะพานมอญ และศูนย์บริการสาธารณสุข 9 ประชาธิปไตย ในการรักษาผู้ป่วยโควิด-19 ต่อไป
โดยอุปกรณ์ทางการแพทย์ และสิ่งของจําเป็น ประกอบด้วย อุปกรณ์ทางการแพทย์ ได้แก่ ชุด Personal Protective Equipment (PPE) ชุด Chlorinated polyethylene Equipment(CPE) เครื่องวัดออกซิเจน (แบบปลายนิ้ว) ถุงมือยาง Alcohol 95% ฯลฯ และเครื่องอุปโภคบริโภค ได้แก่ ผ้าอ้อมสําเร็จรูปสําหรับเด็ก นมผงเด็ก น้ําเปล่า ปลากระป๋อง ไข่ไก่สด ข้าวสาร บะหมี่กึ่งสําเร็จรูป เป็นต้น โดยทั้งหมดนี้ จะช่วยลดภาระค่าใช้จ่ายด้านค่าอาหารของประชาชนที่อยู่ในพื้นที่
สําหรับศูนย์พักคอยวัดอินทรวิหาร (Community Isolation) นี้เป็นศูนย์ฯ ที่พระโสภณธรรมวงศ์ เจ้าอาวาสวัดอินทรวิหาร พระอารามหลวงได้ร่วมกับประธานชุมชนจัดตั้งขึ้นโดยใช้อาคารปฏิบัติธรรมเฉลิมพระเกียรติ 5 ชั้น ภายในวัดให้เป็นสถานที่ให้ผู้ป่วยโควิด - 19 เดินทางจากบ้านมาพักคอย เพื่อส่งต่อโรงพยาบาลหลักหรือโรงพยาบาลสนามของกรุงเทพมหานคร มีทีมแพทย์และพยาบาลประจําศูนย์คอยดูแล สามารถรองรับผู้ป่วยได้ จํานวน 200 เตียง เพื่อรองรับพระภิกษุที่มีอาการดีขึ้นก่อนกลับจาก โรงพยาบาลสงฆ์ ผู้ป่วยที่ไม่มีอาการ(สีเขียว) ซึ่งปัจจุบัน มียอดผู้ป่วยสะสมตั้งแต่เปิดศูนย์ฯ จํานวนทั้งสิ้น 538 ราย สําหรับชุมชนโดยรอบบริเวณนี้ มีจํานวน 200 ครัวเรือน ส่วนใหญ่ประสบปัญหาการตกงานจากโควิด - 19 ทําให้ไม่สามารถออกไปประกอบอาชีพได้หลังมีมาตรการล็อกดาวน์ประกอบกับประชาชนบางส่วนต้องกักตัวที่บ้านและมาเข้ารับการพักคอยในศูนย์ฯ
รัฐบาลไทย-ข่าวทำเนียบรัฐบาล-สำนักงานการบินพลเรือนจีน สอบถาม สำนักงานการบินพลเรือนแห่งประเทศไทย ถึงความต้องการเพิ่มจำนวนเที่ยวบินระหว่างประเทศ
วันศุกร์ที่ 19 สิงหาคม 2565
สํานักงานการบินพลเรือนจีน สอบถาม สํานักงานการบินพลเรือนแห่งประเทศไทย ถึงความต้องการเพิ่มจํานวนเที่ยวบินระหว่างประเทศ
จากเดิมอยู่ที่ 3 เที่ยวบินต่อสัปดาห์เป็น 15 เที่ยวบินต่อสัปดาห์ หากไทยตอบรับ คาดการณ์เพิ่มจํานวนเที่ยวบินได้ราวเดือนกันยายนเป็นต้นไป
สํานักงานการบินพลเรือนแห่งประเทศไทย (กพท.)กระทรวงคมนาคม ได้รับการสอบถามจากสํานักงานการบินพลเรือนจีน (CAAC) ทางจดหมายอิเล็กทรอนิกส์ เมื่อวันที่ 17 สิงหาคม 2565 เรื่องความเป็นไปได้ในการเพิ่มเที่ยวบินโดยสารระหว่างจีนและไทย (The potential of further increasing the passenger flights between China and Thailand) ซึ่งเนื้อหาระบุถึงการเพิ่มจํานวนความถี่เที่ยวบินระหว่างสองประเทศ โดยจีนเสนอว่าอาจปรับให้ประเทศไทยจัดสรรเที่ยวบินเข้าประเทศจีนได้ถึง 15 เที่ยวบินต่อสัปดาห์ และเที่ยวบินจากจีนเข้าไทยได้ 15 เที่ยวบินต่อสัปดาห์เช่นกัน จากปัจจุบันอยู่ที่ 3 เที่ยวบินต่อสัปดาห์
CAAC ได้ขอให้ กพท. จัดทําแผนการบินสายการบินของไทยที่ต้องการทําการบิน เพื่อที่ CAAC จะนําไปใช้ตรวจสอบความพร้อมของสนามบินจีนในการรองรับเที่ยวบินที่เพิ่มขึ้น โดยปัจจุบันจีนยังไม่อนุญาตให้เพิ่มเที่ยวบินไปยังบางเมือง ได้แก่ ปักกิ่ง เซี่ยงไฮ้ และกวางโจว เนื่องจากจะเกินขีดความสามารถของสนามบินในเมืองดังกล่าวและให้เปิดทําการบินในเมืองอื่น ๆ แทน หากแผนการบินของไทยจาก กพท. ที่จัดส่งให้เป็นไปตามความสามารถในการรองรับของสนามบินจีน ทางจีนจะได้ตอบรับอย่างเป็นทางการและสายการบินของไทยจะสามารถเริ่มทําการบินได้ตามโควตาที่กําหนด
ดังนั้น ในวันนี้ที่18 สิงหาคม 2565 กพท. จึงได้เชิญสายการบินของไทยประชุมเพื่อถามถึงความต้องการปฏิบัติการบิน โดยจะนําข้อมูลมาจัดสรรเส้นทางบินร่วมกันเพื่อให้เกิดประโยชน์กับประเทศสูงสุด คาดว่าจะส่งแผนให้กับสํานักงานการบินพลเรือนจีน (CAAC) ได้ภายในสัปดาห์หน้า และอาจได้รับการตอบรับจาก CAAC ภายในสิ้นเดือนกันยายนนี้ ซึ่งสายการบินของไทยจะได้เร่งทําการตลาดและเริ่มให้บริการเที่ยวบินโดยใช้สิทธิใหม่นี้ในช่วงเดือนกันยายนเป็นต้นไป
กพท. ทราบดีว่าจีนยังคงมาตรการเกี่ยวกับการระบาดของโรคติดเชื้อไวรัส COVID-19 อย่างเข้มงวด ซึ่งการเพิ่มเที่ยวบินในรอบนี้จึงยังคงเป็นไปเพื่อรองรับความต้องการในการเดินทางที่มีความสําคัญ เช่น การเดินทางด้านธุรกิจ การเดินทางกลับภูมิลําเนา และกรณีที่มีความจําเป็นอื่น ๆ ระหว่างทั้งสองประเทศ อย่างไรก็ตาม ประเทศไทยอยู่ระหว่างการเตรียมความพร้อมอย่างต่อเนื่อง เพื่อที่จะสามารถเป็นจุดขนส่งผู้โดยสารเข้าออกประเทศจีนเมื่อจีนพิจารณาเปิดให้ทําการบินเพิ่มขึ้นหากสถานการณ์การระบาดของโรคติดเชื้อไวรัส COVID-19 คลี่คลายในทางที่ดีขึ้น
รัฐบาลไทย-ข่าวทำเนียบรัฐบาล-รัฐมนตรีเกษตรฯ ติดตามการบริหารจัดการน้ำภาพรวมทั้งประเทศ และพื้นที่ลุ่มน้ำเจ้าพระยา
วันจันทร์ที่ 14 มีนาคม 2565
รัฐมนตรีเกษตรฯ ติดตามการบริหารจัดการน้ําภาพรวมทั้งประเทศ และพื้นที่ลุ่มน้ําเจ้าพระยา
รัฐมนตรีเกษตรฯ ติดตามการบริหารจัดการน้ําภาพรวมทั้งประเทศ และพื้นที่ลุ่มน้ําเจ้าพระยา มอบกรมชลประทานเตรียมแผนบริหารจัดการน้ําตามความเหมาะสมของแต่ละพื้นที่ มุ่งพัฒนาแหล่งเก็บกักน้ําสํารองเพื่อบรรเทาความเดือดร้อนในพื้นที่ขาดแคลนน้ํา
ดร.เฉลิมชัย ศรีอ่อน รัฐมนตรีว่าการกระทรวงเกษตรและสหกรณ์ เป็นประธานการประชุมการบริหารจัดการน้ําของกรมชลประทาน พร้อมมอบนโยบายการบริหารจัดการน้ํา ณ สํานักงานชลประทานที่ 3 อ.เมือง จ.พิษณุโลก โดยกรมชลประทาน มีแผนการจัดสรรน้ําในฤดูแล้งปี 2564/65 (ทั้งประเทศ) ซึ่งมีน้ําต้นทุนฤดูแล้ง รวม 37,857 ล้าน ลบ.ม. แบ่งเป็น แผนจัดสรรน้ําฤดูแล้งปี 2564/65 (พ.ย. 64 – เม.ย. 65) รวม 22,280 ล้าน ลบ.ม. และการสํารองน้ําต้นฤดูฝนปี 2565 (พ.ค. - ก.ค. 65) รวม 15,577 ล้าน ลบ.ม. ซึ่งการจัดสรรน้ําฤดูแล้งปี 2564/65 (พ.ย. 64 – เม.ย. 65) นั้น (ข้อมูล ณ วันที่ 9 มี.ค. 65) มีปริมาณน้ําเก็บกักรวม 51,054 ล้าน ลบ.ม. (67%) และมีปริมาณน้ําใช้การในอ่างเก็บน้ําขนาใหญ่ ขนาดกลาง และขนาดเล็ก รวม 26,961 ล้าน ลบ.ม. (51%) โดยจะบริหารจัดการน้ําให้สอดคล้องกับปริมาณน้ําต้นทุน ตามลําดับความสําคัญของกิจกรรมการใช้น้ํา ได้แก่ 1) จัดสรรน้ําเพื่อการอุปโภคบริโภคในช่วงฤดูแล้ง 2) จัดสรรน้ําเพื่อการรักษาระบบนิเวศในช่วงฤดูแล้ง 3) การสํารองน้ําไว้สําหรับการใช้น้ําในช่วงต้นฤดูฝน (เพื่ออุปโภคบริโภคและรักษาระบบนิเวศเดือน พ.ค. - ก.ค.) 4) จัดสรรน้ําเพื่อการเกษตร และ 5) จัดสรรน้ําเพื่อการอุตสาหกรรม
สําหรับแผนการจัดสรรน้ําฤดูแล้ง ปี 2564/65 ลุ่มน้ําเจ้าพระยา ในช่วงวันที่ 1 พฤศจิกายน 2564 – 30 เมษายน 2565 มีแผนจัดสรรน้ํารวม 7,744 ล้าน ลบ.ม. โดยปัจจุบัน (ข้อมูล ณ วันที่ 9 มี.ค. 65) มีปริมาณน้ําในอ่างเก็บน้ําขนาดใหญ่ 4 เขื่อนหลักลุ่มน้ําเจ้าพระยา ได้แก่ เขื่อนภูมิพล เขื่อนสิริกิติ์ เขื่อนแควน้อยฯ เขื่อนป่าสักฯ มีปริมาณน้ําเก็บกักรวม 11,840 ล้าน ลบ.ม. (48%) และมีปริมาณน้ําใช้การ 5,144 ล้าน ลบ.ม. (28%)
ทั้งนี้ รัฐมนตรีว่าการกระทรวงเกษตรและสหกรณ์ได้เน้นย้ําให้กรมชลประทานบริหารจัดการน้ําให้มีความเหมาะสมในแต่ละพื้นที่ และสํารวจ ตรวจสอบ พื้นที่ที่มีศักยภาพที่จะพัฒนาเป็นแหล่งเก็บกักน้ําสํารองได้ เพื่อบรรเทาความเดือดร้อนในพื้นที่ขาดแคลนน้ํา รวมถึงสร้างการรับรู้ต่อเกษตรกรและผู้ใช้น้ํา เพื่อให้ทุกภาคส่วนเกิดความร่วมมือในการใช้น้ําอย่างประหยัดและเป็นไปตามแผนที่กําหนดไว้
รัฐบาลไทย-ข่าวทำเนียบรัฐบาล-ธ.ก.ส. ปลื้ม ยอดฝากสลาก ธ.ก.ส. ชุดเกษตรมั่งคั่ง 7 รอบที่ 1 ครบเต็มวงเงิน 78,000 ล้านบาทแล้วภายใน 4 ชั่วโมง
วันพุธที่ 22 มิถุนายน 2565
ธ.ก.ส. ปลื้ม ยอดฝากสลาก ธ.ก.ส. ชุดเกษตรมั่งคั่ง 7 รอบที่ 1 ครบเต็มวงเงิน 78,000 ล้านบาทแล้วภายใน 4 ชั่วโมง
สําหรับการรับฝากสลากในช่วงที่ 1“สลากออมทรัพย์ ธ.ก.ส. ชุดเกษตรมั่งคั่ง 7”  ได้รับเสียงตอบรับเป็นอย่างดีจากเกษตรกรลูกค้าและประชาชนทั่วไป ทําให้ยอด รับฝาก เต็มวงเงินภายใน 4 ชั่วโมง
นายธนารัตน์ งามวลัยรัตน์ ผู้จัดการธนาคารเพื่อการเกษตรและสหกรณ์การเกษตร (ธ.ก.ส.) เปิดเผยว่า จากการที่ ธ.ก.ส. ได้เปิดรับฝาก “สลากออมทรัพย์ ธ.ก.ส. ชุดเกษตรมั่งคั่ง 7” จํานวน 1,000 ล้านหน่วย หน่วยละ 100 บาท รวมวงเงิน 100,000 ล้านบาท มีอายุการรับฝาก 3 ปี ลุ้นรางวัลสูงสุด 10 ล้านบาท รวมมูลค่าสูงสุดกว่า 46 ล้านบาทต่อเดือน ซึ่งแบ่งการเปิดรับฝากเป็น 2 ช่วง ได้แก่ ช่วงที่ 1 ตั้งแต่วันที่ 17 มิถุนายน 2565 และ 22 มิถุนายน 2565 สําหรับเกษตรกรลูกค้าและประชาชนทั่วไป วงเงินรับฝาก 78,000 ล้านบาทและช่วงที่ 2 เปิดรับฝาก 19 กันยายน 2565 เป็นต้นไป วงเงินรับฝาก 22,000 ล้านบาท สําหรับการรับฝากสลากในช่วงที่ 1 นั้น ได้รับเสียงตอบรับเป็นอย่างดีจากเกษตรกรลูกค้าและประชาชนทั่วไป ทําให้ยอด รับฝาก เต็มวงเงินภายใน 4 ชั่วโมง โดยมียอดรับฝากผ่านทางแอปพลิเคชัน ธ.ก.ส. A-Mobile จํานวน 18,074 ล้านบาท และยอดรับฝากผ่านทางเคาน์เตอร์ธนาคาร จํานวน 59,326 ล้านบาท
ธ.ก.ส. ขอขอบคุณเกษตรกรลูกค้าและผู้มีอุปการคุณทุกท่าน ที่ให้ความไว้วางใจและสนับสนุนผลิตภัณฑ์เงินฝากของธนาคาร ซึ่งเงินทุกๆ บาทที่ท่านฝากไว้ ธ.ก.ส. จะนําไปใช้เป็นทุนสนับสนุนภาคเกษตรกรรมเพื่อพัฒนาและสร้างความเข้มแข็งสู่ธุรกิจชุมชน อันเป็นฐานรากที่สําคัญของประเทศ ทั้งนี้ สําหรับผู้ที่สนใจ สามารถฝากสลากออมทรัพย์ ธ.ก.ส. ชุดเกษตรมั่งคั่ง 7 ได้ โดย ธ.ก.ส. จะเปิดให้บริการจองสลากฯ สําหรับเกษตรกรลูกค้าและลูกค้าผู้ฝากสลากออมทรัพย์ ธ.ก.ส.ชุดเกษตรมั่งคั่ง 4 อีกครั้ง ในช่วงที่ 2 ระหว่างวันที่ 5 - 9 กันยายน 2565 และเปิดรับฝากตั้งแต่วันที่ 19 - 21 กันยายน 2565 เป็นต้นไป สําหรับลูกค้าเดิม ลูกค้าใหม่และลูกค้าทั่วไป สามารถฝากสลากออมทรัพย์ ธ.ก.ส. ชุดเกษตรมั่งคั่ง 7 ผ่านแอปพลิเคชัน ธ.ก.ส.A-Mobile และ ธ.ก.ส. ทุกสาขาทั่วประเทศ ในวันที่ 22 กันยายน 2565 เป็นต้นไป จนกว่าการรับฝากจะเต็มวงเงิน
นายธนารัตน์ กล่าวว่า สลากออมทรัพย์ ธ.ก.ส. ชุดเกษตรมั่งคั่ง 7 มีอายุรับฝาก 3 ปี เมื่อฝากครบกําหนดไถ่ถอนจะได้รับดอกเบี้ยหน่วยละ 0.18 บาท หรือคิดเป็นอัตราดอกเบี้ยร้อยละ 0.06 ต่อปี นอกจากนี้ยังได้ลุ้นรางวัลทุกวันที่ 16 ของเดือน และวันที่ 17 มกราคม ของทุกปี รวม 36 ครั้ง ลุ้นรางวัลที่ 1 มูลค่า 10,000,000 บาท และรางวัลอื่น ๆ รวมรางวัลทั้งสิ้น 2,113,400 รางวัล เป็นเงิน 46,990,000 บาทต่อเดือน ที่สําคัญดอกเบี้ยและเงินรางวัลได้รับการยกเว้นภาษีสําหรับบุคคลทั่วไป และยังสามารถนําไปใช้เป็นหลักทรัพย์ในการค้ําประกัน (Bank Guarantee) รวมถึงเป็นหลักทรัพย์ค้ําประกันในการขอสินเชื่อกับ ธ.ก.ส. ได้อีกด้วย ทั้งนี้ ธ.ก.ส. ยังมีบริการ BAAC Connect ซึ่งเป็นข้อความแจ้งเตือนผ่าน LINE Official : BAAC Family เมื่อมีเงินเข้า - ออกบัญชีเงินฝากและการถูกรางวัลสลาก รวมถึงกรณีสลากใกล้ครบอายุรับฝากอีกด้วย โดยท่านที่สนใจสามารถติดต่อสอบถามรายละเอียดเพิ่มเติมเกี่ยวกับสลากออมทรัพย์ได้ที่ ธ.ก.ส. ทุกสาขาทั่วประเทศ หรือที่ Call Center 02 555 0555
รัฐบาลไทย-ข่าวทำเนียบรัฐบาล-สธ.เตือนภัย “แก๊งคอลเซ็นเตอร์” อ้างเป็น จนท.รพ.ติดตามอาการหลังฉีดวัคซีนโควิด หลอกถามข้อมูลส่วนตัว
วันศุกร์ที่ 1 กรกฎาคม 2565
สธ.เตือนภัย “แก๊งคอลเซ็นเตอร์” อ้างเป็น จนท.รพ.ติดตามอาการหลังฉีดวัคซีนโควิด หลอกถามข้อมูลส่วนตัว
โฆษกกระทรวงสาธารณสุข เตือนประชาชนระวังมิจฉาฉีพแก๊งคอลเซ็นเตอร์ แอบอ้างเป็นเจ้าหน้าที่โรงพยาบาล/ศูนย์ฉีดวัคซีน โทรสอบถามอาการหลังฉีดวัคซีนโควิด 19 ขออย่าหลงเชื่อให้ข้อมูลส่วนตัวใดๆหรือโอนเงินเด็ดขาด
โฆษกกระทรวงสาธารณสุข เตือนประชาชนระวังมิจฉาฉีพแก๊งคอลเซ็นเตอร์ แอบอ้างเป็นเจ้าหน้าที่โรงพยาบาล/ศูนย์ฉีดวัคซีน โทรสอบถามอาการหลังฉีดวัคซีนโควิด 19 ขออย่าหลงเชื่อให้ข้อมูลส่วนตัวใดๆหรือโอนเงินเด็ดขาด หากสงสัยหรือไม่แน่ใจให้สอบถามกับหน่วยงานที่ถูกอ้างถึงโดยตรง
วันนี้ (1 กรกฎาคม 2565) นายแพทย์รุ่งเรือง กิจผาติ หัวหน้าที่ปรึกษาระดับกระทรวง และโฆษกกระทรวงสาธารณสุข กล่าวว่า จากที่มีข่าวเรื่องมิจฉาชีพแก๊งคอลเซ็นเตอร์สวมรอยเป็นเจ้าหน้าที่หน่วยงานต่างๆ โทรศัพท์หลอกขอข้อมูลส่วนบุคคลหรือหลอกให้ประชาชนโอนเงินอยู่เป็นประจํานั้น ล่าสุดกระทรวงสาธารณสุขได้รับแจ้งว่าแก๊งคอลเซ็นเตอร์มีการการแอบอ้างเป็นเจ้าหน้าที่ของหน่วยงานด้านสาธารณสุข เช่น ศูนย์ฉีดวัคซีนกลางบางซื่อ โรงพยาบาลพระพุทธชินราช จังหวัดพิษณุโลก โทรศัพท์ติดต่อเพื่อสอบถามอาการหลังฉีดวัคซีนโควิด 19 ซึ่งจากการตรวจสอบเบอร์โทรศัพท์ตามที่ได้รับแจ้ง พบว่าไม่ใช่เบอร์โทรศัพท์จริงของหน่วยงาน และหน่วยงานดังกล่าวไม่มีการโทรศัพท์ติดตามอาการภายหลังการฉีดวัคซีนแต่อย่างใด
"หลังได้รับการฉีดวัคซีนโควิด 19 จะมีการติดตามอาการหลังฉีดผ่านทางแพลตฟอร์มหมอพร้อม ไม่มีการโทรศัพท์ติดตามอาการ จึงขอเตือนประชาชนว่าอย่าหลงเชื่อให้ข้อมูลส่วนตัวใดๆ กับผู้ที่โทรมาทั้งสิ้น อาจตกเป็นเหยื่อในการโอนเงิน หรืออาจถูกนําข้อมูลไปสวมรอยกระทําความผิดหรือก่ออาชญากรรมอื่นๆ ได้ และหากสงสัยหรือไม่แน่ใจว่าเป็นเจ้าหน้าที่จริงหรือไม่ ขอให้สอบถามกับหน่วยงานที่ถูกอ้างถึงโดยตรงก่อน" นายแพทย์รุ่งเรืองกล่าว
************************************** 1 กรกฎาคม 2565
รัฐบาลไทย-ข่าวทำเนียบรัฐบาล-ที่ปรึกษารัฐมนตรีว่าการกระทรวงยุติธรรม เป็นประธานการประชุมคณะกรรมการอำนวยการและการดำเนินการเตรียมความพร้อมรองรับการบังคับใช้ประมวลกฎหมายยาเสพติด ครั้งที่ ๑/๒๕๖๔
วันพฤหัสบดีที่ 22 กรกฎาคม 2564
ที่ปรึกษารัฐมนตรีว่าการกระทรวงยุติธรรม เป็นประธานการประชุมคณะกรรมการอํานวยการและการดําเนินการเตรียมความพร้อมรองรับการบังคับใช้ประมวลกฎหมายยาเสพติด ครั้งที่ ๑/๒๕๖๔
ที่ปรึกษารัฐมนตรีว่าการกระทรวงยุติธรรม เป็นประธานการประชุมคณะกรรมการอํานวยการและการดําเนินการเตรียมความพร้อมรองรับการบังคับใช้ประมวลกฎหมายยาเสพติด ครั้งที่ ๑/๒๕๖๔ ผ่านระบบการประชุมทางไกล  เพื่อเตรียมความพร้อมรองรับการบังคับใช้ประมวลกฎหมายยาเสพติด
ในวันพฤหัสบดีที่ ๒๒ กรกฎาคม ๒๕๖๔ เวลา ๑๓.๓๐ น. นายธนวัชร นิติกาญจนา ที่ปรึกษารัฐมนตรีว่าการกระทรวงยุติธรรม เป็นประธานการประชุมคณะกรรมการอํานวยการและการดําเนินการเตรียมความพร้อมรองรับการบังคับใช้ประมวลกฎหมายยาเสพติด ครั้งที่ ๑/๒๕๖๔ ผ่านระบบการประชุมทางไกล (Video Conference) โดยมี นายวิตถวัลย์ สุนทรขจิต อธิบดีกรมคุมประพฤติ พร้อมด้วยคณะผู้บริหารกรมคุมประพฤติ และเจ้าหน้าที่ที่เกี่ยวข้อง เข้าร่วมการประชุม
สําหรับการประชุมดังกล่าว ที่ประชุมรับทราบข้อสั่งการของรัฐมนตรีว่าการกระทรวงยุติธรรม โดยให้ทุกหน่วยงานในสังกัดกระทรวงยุติธรรมเตรียมความพร้อมการทํางานรองรับการบังคับใช้ประมวลกฎหมายยาเสพติด เพื่อให้สามารถขับเคลื่อนงานได้ทันที ซึ่งกรมคุมประพฤติได้มีการแต่งตั้งคณะกรรมการอํานวยการและการดําเนินการเตรียมความพร้อมรองรับการบังคับใช้กฎหมายประมวลกฎหมายยาเสพติด เพื่อพิจารณาการดําเนินงานของกรมคุมประพฤติที่ต้องเตรียมการรองรับหลังประมวลกฎหมายยาเสพติดบังคับใช้ และแผนปฏิบัติการกิจกรรมการเตรียมความพร้อมด้านการดําเนินงาน รวมถึงการบูรณาการทํางานระหว่างหน่วยงาน ซึ่งในที่ประชุมได้มีข้อสังเกตและหารือร่วมกับสํานักงานคณะกรรมการป้องกันและปราบปรามยาเสพติด (ป.ป.ส.) เพื่อให้การเตรียมความพร้อมในส่วนของกรมคุมประพฤติสามารถขับเคลื่อนได้อย่างต่อเนื่อง และเป็นไปตามเจตนารมณ์ของประมวลกฎหมายยาเสพติด
นอกจากนี้ ที่ประชุมยังได้รับทราบถึงสาระสําคัญของประมวลกฎหมายยาเสพติด กระบวนการการบําบัดรักษาและฟื้นฟูผู้เสพ/ผู้ติดยาเสพติดตามประมวลกฎหมายยาเสพติด และผลการดําเนินงานตามพระราชบัญญัติฟื้นฟูสมรรถภาพผู้ติดยาเสพติด พ.ศ. ๒๕๔๕ ของกรมคุมประพฤติ
รัฐบาลไทย-ข่าวทำเนียบรัฐบาล-เริ่มแล้ว! ห้ามนำโฟม - พลาสติกใช้ครั้งเดียวเข้าอุทยานฯ ทั่วประเทศ ฝ่าฝืนปรับสูงสุด 1 แสนบาท
วันพฤหัสบดีที่ 7 เมษายน 2565
เริ่มแล้ว! ห้ามนําโฟม - พลาสติกใช้ครั้งเดียวเข้าอุทยานฯ ทั่วประเทศ ฝ่าฝืนปรับสูงสุด 1 แสนบาท
.....
เว็บไซต์ราชกิจจานุเบกษา เผยแพร่ประกาศกรมอุทยานแห่งชาติ สัตว์ป่า และพันธุ์พืช เรื่อง ห้ามนําภาชนะที่ทําด้วยโฟมและบรรจุภัณฑ์พลาสติกชนิดใช้ครั้งเดียวทิ้ง (Single - use plastics) เข้าไปในเขตอุทยานแห่งชาติทั่วประเทศ เพื่อสงวน อนุรักษ์ คุ้มครอง ดูแลทรัพยากรธรรมชาติ ป้องกันไม่ให้เกิดความเสียหายต่อปะการัง ระบบนิเวศ และเป็นการลดขยะในอุทยานแห่งชาติ เริ่ม 6 เม.ย. 65 เป็นต้นไป
.
โฟม - พลาสติกใช้ครั้งเดียวทิ้งที่ห้ามนําเข้าอุทยานฯ ได้แก่ พลาสติกหูหิ้วความหนาน้อยกว่า 36 ไมครอน กล่องบรรจุอาหารพลาสติก แก้วพลาสติก (แบบบางใช้ครั้งเดียว) หลอดพลาสติก และช้อนส้อมพลาสติก หากผู้ใดฝ่าฝืนมีความผิดตามมาตรา 20 ประกอบมาตรา 47 แห่ง พ.ร.บ.อุทยานแห่งชาติ พ.ศ. 2562 มีโทษปรับสูงสุด 100,000 บาท
.
ที่มา :http://www.ratchakitcha.soc.go.th/.../2565/E/079/T_0006.PDF
#ไทยคู่ฟ้า#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-นายกฯ สั่งจับตาสถานบันเทิง ดื่มได้ไม่เกิน 23.00 น. ร้านไหนแอบเปิดหลังร้าน จับกุม ยึดใบอนุญาต
วันพุธที่ 26 มกราคม 2565
นายกฯ สั่งจับตาสถานบันเทิง ดื่มได้ไม่เกิน 23.00 น. ร้านไหนแอบเปิดหลังร้าน จับกุม ยึดใบอนุญาต
.....
นายธนกร วังบุญคงชนะ โฆษกรัฐบาล เผย พล.อ.ประยุทธ์ จันทร์โอชา นายกรัฐมนตรี และ รมว.กลาโหม สั่งการเจ้าหน้าที่ตํารวจและหน่วยงานที่เกี่ยวข้องติดตามสัปดาห์แรกที่ประชุม ศบค. อนุมัติให้ร้านอาหารที่จําหน่ายเครื่องดื่มแอลกอฮอล์ใน 8 จังหวัดนําร่องท่องเที่ยว และพื้นที่สีส้ม 25 จังหวัด ที่เปิดให้บริการได้ถึงเวลา 23.00 น.
.
รวมทั้งตรวจสอบต่อไม่ให้มีการเปิดดื่มในร้านหลัง 5 ทุ่ม และต้องเข้ม COVID Free Setting โดยผู้ประกอบการต้องปฏิบัติตามมาตรการทางสาธารณสุขอย่างเคร่งครัด พร้อมกําชับตํารวจ ทหาร ฝ่ายปกครองให้ดูแลสถานประกอบการที่ทําผิด
.
หากพบผู้กระทําผิดกฎหมาย หรือเจ้าหน้าที่ทําผิดกฎหมาย ต้องลงโทษทางวินัย ร้านไหนขายเหล้า ร้านไหนลักลอบปิดเกินเวลาที่กําหนด ปิดหน้าร้านแต่แอบเปิดหลังร้าน ขอให้เจ้าหน้าที่สอบสวน จับกุม ยึดใบอนุญาต และหากพบ จนท.รัฐ เกี่ยวข้องให้เอาผิดทางวินัยด้วย
#ไทยคู่ฟ้า#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-นายกฯ หารือ JBIC ติดตามความคืบหน้าโครงการรถไฟความเร็วสูงเชื่อมโยงสามสนามบินในพื้นที่ EEC พร้อมหารือถึงความร่วมมือในการพัฒนาโครงสร้างพื้นฐานของไทย
วันพฤหัสบดีที่ 19 พฤษภาคม 2565
นายกฯ หารือ JBIC ติดตามความคืบหน้าโครงการรถไฟความเร็วสูงเชื่อมโยงสามสนามบินในพื้นที่ EEC พร้อมหารือถึงความร่วมมือในการพัฒนาโครงสร้างพื้นฐานของไทย
นายกฯ หารือ JBIC ติดตามความคืบหน้าโครงการรถไฟความเร็วสูงเชื่อมโยงสามสนามบินในพื้นที่ EEC พร้อมหารือถึงความร่วมมือในการพัฒนาโครงสร้างพื้นฐานของไทย
วันนี้(19พ.ค. 2565)เวลา15.30น.ณห้องสีม่วงตึกไทยคู่ฟ้าทําเนียบรัฐบาลนายทาดาชิมาเอดะผู้ว่าการธนาคารเพื่อความร่วมมือระหว่างประเทศของญี่ปุ่น(Governor of Japan’s Bank of International Cooperation: JBIC)เข้าเยี่ยมคารวะพลเอกประยุทธ์จันทร์โอชานายกรัฐมนตรีและรัฐมนตรีว่าการกระทรวงกลาโหมในโอกาสเดินทางเยือนไทยโดยนายธนกรวังบุญคงชนะโฆษกประจําสํานักนายกรัฐมนตรีเปิดเผยถึงสาระสําคัญของการหารือดังนี้
นายกรัฐมนตรียินดีที่ได้พบหารือกับผู้ว่าการธนาคารJBICอีกครั้งหลังจากการพบหารือกันครั้งล่าสุดเมื่อปี2562ซึ่งไทยและญี่ปุ่นถือเป็นประเทศที่มีความร่วมมือที่ใกล้ชิดนักลงทุนญี่ปุ่นเป็นนักลงทุนอันดับ1ในไทยและในEECรวมทั้งในปีนี้เป็นปีครบรอบ135ปีของการสถาปนาความสัมพันธ์ทางการทูตไทย-ญี่ปุ่นนายกรัฐมนตรียินดีที่การเยือนไทยอย่างเป็นทางการของนายกรัฐมนตรีญี่ปุ่นเมื่อต้นเดือนที่ผ่านมาสําเร็จลุล่วงเห็นผลเป็นรูปธรรมซึ่งทั้งสองฝ่ายได้หารือเกี่ยวกับการยกระดับความสัมพันธ์จากหุ้นส่วนทางยุทธศาสตร์ไทย-ญี่ปุ่นและเห็นพ้องที่จะเสริมสร้างความร่วมมือระหว่างกันอย่างรอบด้านโดยเฉพาะในมิติเศรษฐกิจ
ผู้ว่าการธนาคารJBICยินดีที่มีโอกาสได้หารือกับนายกรัฐมนตรีอีกครั้งโดยไทยและญี่ปุ่นมีความร่วมมือกันอย่างใกล้ชิดโดยเฉพาะด้านเศรษฐกิจและความร่วมมือในกรอบACMECS ซึ่งJBICดําเนินความร่วมมืออย่างใกล้ชิดกับหน่วยงานที่เกี่ยวข้องของไทยมาอย่างต่อเนื่องและให้ความสําคัญต่อการพัฒนาโครงสร้างพื้นฐานสําคัญในEECพร้อมหวังว่าจะได้หารือเรื่องรูปแบบทางการเงินในการลงทุนในEECในรายละเอียดเพิ่มเติมทั้งนี้JBICยินดีที่ทราบว่านายกรัฐมนตรีมีกําหนดเยือนญี่ปุ่นเพื่อเข้าร่วมการประชุมInternational Conference on the Future of Asia (Nikkei Forum)ครั้งที่27หวังว่าจะได้หารือระหว่างกันเพิ่มเติมเพื่อสนับสนุนความร่วมมือระหว่างกันให้เกิดประโยชน์กับทั้งสองประเทศมากยิ่งขึ้น
ทั้งสองฝ่ายยังได้หารือถึงความร่วมมือในโครงการรถไฟความเร็วสูงเชื่อมโยง3สนามบินในEECโดยนายกรัฐมนตรีขอบคุณJBICที่มีบทบาทสําคัญในโครงการฯโดยไทยให้ความสําคัญกับหลักการ5ข้อสําหรับการดําเนินการตามมาตรฐานโลกได้แก่ความโปร่งใสความยั่งยืนความครอบคลุมความคุ้มค่าทางเศรษฐกิจและการใช้บังคับกฎหมายซึ่งไทยสนับสนุนภาคเอกชนญี่ปุ่นให้เข้ามามีส่วนร่วมในการพัฒนาโครงสร้างพื้นฐานในไทยมากขึ้นทั้งโครงการรถไฟความเร็วสูงกรุงเทพฯ-เชียงใหม่และการพัฒนาโครงสร้างพื้นฐานในEECซึ่งผู้ว่าการธนาคารJBICยินดีสนับสนุนภาคเอกชนญี่ปุ่นเข้ามามีบทบาทมากขึ้นโดยเฉพาะเอกชนญี่ปุ่นที่มีความเชี่ยวชาญในเรื่องการผลิตตู้รถไฟและระบบอาณัติสัญญาณรวมทั้งมีความสนใจที่จะเข้ามามีบทบาทในโครงการรถไฟความเร็วสูงเชื่อมโยง3สนามบิน
โอกาสนี้นายกรัฐมนตรีขอบคุณที่JBICมีบทบาทสําคัญในการสนับสนุนให้เอกชนญี่ปุ่นที่มีเทคโนโลยีและนวัตกรรมที่ทันสมัยเข้ามาลงทุนในไทยรัฐบาลไทยให้ความสําคัญกับโมเดลเศรษฐกิจBCGและการพัฒนาทรัพยากรมนุษย์โดยไทยยินดีที่ญี่ปุ่นได้จัดตั้งสถาบันKOSENสองแห่งในไทยซึ่งJBICได้ชื่นชมบทบาทนายกรัฐมนตรีที่ส่งเสริมการพัฒนาที่ให้ความสําคัญกับสิ่งแวดล้อมซึ่งทางJBICมีประสบการณ์และพร้อมร่วมมือกับรัฐบาลไทยในด้านด้านพลังงานที่เป็นมิตรต่อสิ่งแวดล้อม
รัฐบาลไทย-ข่าวทำเนียบรัฐบาล-"ปลัดกระทรวงกลาโหมร่วมในพิธีทำบุญตักบาตร พิธีวางพานพุ่มดอกไม้และพิธีถวายบังคม เนื่องในวันคล้ายวันพระบรมราชสมภพ พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร"
วันอาทิตย์ที่ 5 ธันวาคม 2564
"ปลัดกระทรวงกลาโหมร่วมในพิธีทําบุญตักบาตร พิธีวางพานพุ่มดอกไม้และพิธีถวายบังคม เนื่องในวันคล้ายวันพระบรมราชสมภพ พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร"
ในวันอาทิตย์ที่ ๕ ธันวาคม ๒๕๖๔ พลเอก วรเกียรติ รัตนานนท์ ปลัดกระทรวงกลาโหม พร้อมด้วย พันตํารวจเอกหญิง อังศุวรรรณ รัตนานนท์ นายกสมาคมภริยาข้าราชการ สํานักงานปลัดกระทรวงกลาโหม
ร่วมในพิธีทําบุญตักบาตรเพื่อถวายเป็นพระราชกุศล พิธีวางพานพุ่มดอกไม้ และพิธีถวายบังคม เนื่องในวันคล้ายวันพระบรมราชสมภพ พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร วันชาติ และวันพ่อแห่งชาติ ๕ ธันวาคม ๒๕๖๔ ณ มณฑลพิธีท้องสนามหลวง
ทั้งนี้ทุกภาคส่วนได้พร้อมใจกันจัดกิจกรรมเนื่องในโอกาสดังกล่าว เพื่อน้อมรําลึกในพระมหากรุณาธิคุณฯ โดยเป็นการจัดกิจกรรมแบบชีวิตวิถีใหม่ หรือนิวนอร์มัล (New Normal) ซึ่งจํากัดจํานวนผู้เข้าร่วมงานได้เฉพาะผู้ที่ได้รับการฉีดวัคซีนป้องกันโรคโควิด-19 ครบแล้ว และต้องดําเนินการป้องกันการแพร่ระบาดของโรคโควิด-19 ตามมาตรการด้านสาธารณสุขอย่างเคร่งครัด
รัฐบาลไทย-ข่าวทำเนียบรัฐบาล-รัฐมนตรีเกษตรฯ กล่าวขอบคุณและส่งกำลังใจให้แก่พี่น้องชาวอาสาสมัครเกษตรหมู่บ้าน (อกม.)
วันอังคารที่ 28 ธันวาคม 2564
รัฐมนตรีเกษตรฯ กล่าวขอบคุณและส่งกําลังใจให้แก่พี่น้องชาวอาสาสมัครเกษตรหมู่บ้าน (อกม.)
รัฐมนตรีเกษตรฯ กล่าวขอบคุณและส่งกําลังใจให้แก่พี่น้องชาวอาสาสมัครเกษตรหมู่บ้าน (อกม.) พร้อมส่งเสริมสนับสนุนการนําเทคโนโลยี/นวัตกรรม รวมทั้งการหาแนวทางและผลักดันด้านค่าตอบแทน เพื่อเป็นการสร้างขวัญและกําลังใจในการทํางาน
(เมื่อวันที่ 27 ธ.ค. 64) ดร.เฉลิมชัย ศรีอ่อน รัฐมนตรีว่าการกระทรวงเกษตรและสหกรณ์ เปิดเผยภายหลังมอบนโยบายและแนวทางการขับเคลื่อนพัฒนางานอาสาสมัครเกษตร กระทรวงเกษตรและสหกรณ์ ให้แก่ตัวแทนของอาสาสมัครเกษตรหมู่บ้าน (อกม.) เพื่อกําหนดแนวการดําเนินงานของอาสาสมัครเกษตร ณ ห้องประชุมกระทรวงเกษตรและสหกรณ์ ว่า งานอาสาสมัครเกษตรนั้นมีความสําคัญในการขับเคลื่อนงานและถือเป็นนโยบายหลักของกระทรวงเกษตรและสหกรณ์ ที่ผ่านมาอาสาสมัครเกษตรหมู่บ้านได้ปฏิบัติงานจัดเก็บรวบรวม และรายงานข้อมูลพื้นฐานด้านการเกษตร ประสานงานในการถ่ายทอดความรู้และการแก้ไขปัญหาของเกษตรกรในหมู่บ้าน รวมทั้งติดตามสถานการณ์การเกษตรในหมู่บ้านพร้อมรายงานเหตุการณ์ฉุกเฉินเร่งด่วนต่อหน่วยงานที่เกี่ยวข้อง ด้วยความทุ่มเท เสียสละ และมีจิตอาสาอย่างต่อเนื่องมาโดยตลอด จึงขอขอบคุณและส่งกําลังใจให้แก่พี่น้องชาวอาสาสมัครเกษตรทุกท่าน ที่ช่วยสนับสนุน ทํางานร่วมกับเจ้าหน้าที่ของกระทรวงเกษตรและสหกรณ์ในพื้นที่ รวมถึงช่วยกระจายข่าวสารการประสานงานและปัญหาหรืออุปสรรคในการดําเนินงาน ที่เป็นส่วนช่วยให้ส่วนราชการสามารถแก้ปัญหาได้ตรงจุด
นอกจากนี้ ในสถานการณ์การแพร่ระบาดของโรคโควิด-19 ที่ผ่านมา อาสาสมัครเกษตรหมู่บ้านได้ช่วยปฏิบัติหน้าที่อย่างเข้มแข็ง โดยได้ลงพื้นที่ทํางานเคียงข้างกับเจ้าหน้าที่ส่งเสริมการเกษตรเพื่อประชาสัมพันธ์ชี้แจงข้อมูลโครงการเยียวยาเกษตรกรฯ ตรวจสอบความถูกต้องของเอกสาร เก็บรวบรวม เพื่อดําเนินการขึ้นทะเบียนและปรับปรุงทะเบียนเกษตรกรส่งข้อมูลให้กระทรวงเกษตรและสหกรณ์ สําหรับจ่ายเงินช่วยเหลือเยียวยาพี่น้องเกษตรกรด้วยความเรียบร้อย ทั่วถึง และรวดเร็ว จนสําเร็จลุล่วงตามวัตถุประสงค์ของโครงการ
อย่างไรก็ตาม กระทรวงเกษตรและสหกรณ์ ในฐานะหน่วยงานที่กํากับดูแลภาคการเกษตรของประเทศ จะส่งเสริมสนับสนุนการนําเทคโนโลยี นวัตกรรมให้แก่พี่น้อง อกม.ทุกท่าน เพื่อเป็นการสร้างขวัญและกําลังใจในการทํางาน โดยจะมีเจ้าหน้าที่ของกระทรวงเกษตรและสหกรณ์ เป็นพี่เลี้ยงเพี่อร่วมกันทํางานให้สําเร็จลุล่วงตามนโยบาย รวมทั้งการหาแนวทางและผลักดันด้านค่าตอบแทนให้แก่พี่น้อง อกม. ที่ได้ทุ่มเทเสียสละแรงกายในการทํางานกับกระทรวงเกษตรและสหกรณ์
สําหรับแนวทางการพัฒนางานด้าน อกม. ของกรมส่งเสริมการเกษตร ได้ดําเนินโครงการพัฒนาอาสาสมัครเกษตรหมู่บ้าน เพื่อส่งเสริมและพัฒนาศักยภาพของอาสาสมัครเกษตรหมู่บ้าน ที่ช่วยสนับสนุนการทํางานของเจ้าหน้าที่ในพื้นที่ และงานตามภารกิจของกระทรวงเกษตรและสหกรณ์ ตลอดจนการเชื่อมโยงเครือข่ายและพัฒนาให้เป็นต้นแบบแก่เกษตรกรทั่วไป การสร้างขวัญกําลังใจ และยกย่องเชิดชูเกียรติให้แก่อาสาสมัครเกษตร ในฐานะเกษตรกรผู้มีจิตอาสา
รัฐบาลไทย-ข่าวทำเนียบรัฐบาล-รมว. วธ. เป็นประธานในพิธีลงนามบันทึกข้อตกลงความร่วมมือ (MOU) ว่าด้วยการส่งเสริมและพัฒนางานศิลปวัฒนธรรมร่วมสมัย ภายใต้โครงการส่งเสริมและพัฒนาเครือข่ายกองทุนส่งเสริมศิลปะร่วมสมัย
วันพฤหัสบดีที่ 19 สิงหาคม 2564
รมว. วธ. เป็นประธานในพิธีลงนามบันทึกข้อตกลงความร่วมมือ (MOU) ว่าด้วยการส่งเสริมและพัฒนางานศิลปวัฒนธรรมร่วมสมัย ภายใต้โครงการส่งเสริมและพัฒนาเครือข่ายกองทุนส่งเสริมศิลปะร่วมสมัย
พิธีลงนามบันทึกข้อตกลงความร่วมมือ (MOU) ว่าด้วยการส่งเสริมและพัฒนางานศิลปวัฒนธรรมร่วมสมัย ภายใต้โครงการส่งเสริมและพัฒนาเครือข่ายกองทุนส่งเสริมศิลปะร่วมสมัย ประจําปีบัญชี ๒๕๖๔ ในรูปแบบ Online ผ่านโปรแกรม Google Meet
วันที่ ๑๙ สิงหาคม ๒๕๖๔ เวลา ๑๓.๐๐ น. นายอิทธิพล คุณปลื้ม รัฐมนตรีว่าการกระทรวงวัฒนธรรม เป็นประธานในพิธีลงนามบันทึกข้อตกลงความร่วมมือ (MOU) ว่าด้วยการส่งเสริมและพัฒนางานศิลปวัฒนธรรมร่วมสมัย ภายใต้โครงการส่งเสริมและพัฒนาเครือข่ายกองทุนส่งเสริมศิลปะร่วมสมัย ประจําปีบัญชี ๒๕๖๔ ในรูปแบบ Online ผ่านโปรแกรม Google Meet โดยมีนายปรารพ เหล่าวานิช ประธานกรรมการบริหารกองทุนส่งเสริมศิลปะร่วมสมัย นางสาววิมลลักษณ์ ชูชาติ ผู้อํานวยการสํานักงานศิลปวัฒนธรรมร่วมสมัย และเครือข่ายกองทุนส่งเสริมศิลปะร่วมสมัย 7 แห่ง ได้แก่ หอสมุดนิลเซนเฮส์ ,สมาคมศิลปินทัศนศิลป์นานาชาติแห่งประเทศไทย, หอศิลป์ Paretas Art Club,เฮือนศิลป์ ใจ๋ย๋อง,กลุ่มบ้านศิลปินหัวหิน,กลุ่ม Megim Studio,กลุ่มจิตรกรไทย เข้าร่วม ณ ห้องประชุม ๑ ชั้น ๘ อาคารวัฒนธรรมวิศิษฏ์ กระทรวงวัฒนธรรม